Canpo dei Gezuiti

Canpo dei Gezuiti el ze un canpo de Venesia, situà inte'l sestièr de Canaregio, visin a ła Saca de ła Misericordia e a łe Fondamente Nove.

 Descrision 
Ła forma del canpo ła ze cueła de un retangoło zviłupà in łonghésa da sud a nord, dove el se verze so łe Fondamente Nove.

El canpo el deve el só nome a ła stòrega prezensa de'l conpleso dei Gezuiti, che ghe ne ocupa tuta ła banda oriental, co ła bianca fasàda baroca de ła Ceza dei Gezuiti e el rełatìvo monastièr, da ła longa fasàda so tre łivełi.

So'l łado osidentàl danansi a ła Ceza A se łeva de łe caze popołari dai tìpeghi intònaghi połicromi, davanti al monastièr un inportante pałaso apartenjùo a na nòbiłe cazàda de'l patrisià venesian, Pałaso Zen. 'Rente a'l pałaso e cołegà a st'ùltemo A ghe ze l'Oratorio dei Crociferi, che al so interno el varda caolaori de Palma Il Giovane.

Danansi al conpleso monasteriàl va senjałà ła prezensa de un vecio poso in pièra, che'l se puza so tre scałìni de forma ezagonal, el ze prezente inte'l Setesento, come che testimonia na teła de'l Canaletto.

L'usida a sud de'l canpo ła ze posìbiłe atraverso un ponte che'l moła de indresàrse (istradàrse) verso ła Strada Nova.

 Voxe łigàe 
 Céxe de Venesia
 Pałasi de Canaregio

Categoria:Canpi de Venesia